IX. 
ANNALES MUSEI NATIONALIS HUNGARIC1. 
1911. 
EMPIDIDEICUS HÜNGARICUS, 
DIPTERON NOVUM EX HUNGÁRIA. 
Descripsit Joannes Thalhammer, S. J. 
In fasciculis periodicis «Zeitschrift f. system. Hymenopterologie 
und Dipterologie » VII. p. 97. clarissimus Th. Becker novum Bomby- 
liinarum genus fundavit; quod generibus Glabellula, Cyrtosia et Apo- 
lysis proxime accedit cellula discoidali deficiente, differt tamen defectu 
totali venæ longitudinalis secundæ, basalibus ad mediam alam productis, 
proboscide longissima, quæ similitudinem quandam cum Empididis re¬ 
praesentare videtur. Animal a Th. Becker 1. c. descriptum legerat cl. 
Ludovicus Biro in Africa septentrionali. Præter hanc speciem, E. Cartha ¬ 
giniensis nomine insignitam, alteram legit cl. Schultze in Africa austro¬ 
occidentali (Klein Namaland, Steinkopf), quam dr. Marius Bezzi nomine 
E. Beckeri ornatam vulgavit in «Denkschriften d. mediz.-naturwissen- 
schaftl. Gesellschaft» Jena, tom. XIII. In utroque casu sermo erat de 
singulis exemplaribus femineis. 
Initio mensis Augusti anni 1911 feliciter mihi contigit, ut in coe¬ 
meterio pagi Vaskút (com. Bács) Hungariæ meridionalis colligerem plus* 
quam septuaginta exemplaria, quæ huic generi adnumerari debent, quae¬ 
que dar. Becker novam speciem constituere affirmavit. 
Descriptionem subjicio additis notis, quibus ab animalibus jam 
descriptis distinguitur. 
Minimus, obscurus toto corpore, gibbosus, capite parvo, occipite 
convexo, oculorum margine postico flavo, oculis nudis, late separatis, 
fronte nigra, obscura, antennis nigris, antennarum articulo tertio styli- 
fero, stylo brevissime albo-piloso, facie sub antennis nigra, inferne flava 
intumescente, proboscide nigra exserta nitida ; longitudo proboscidis 
variat, cum in aliquibus exemplaribus ad radicem abdominis pertingat, 
in aliis usque ad apicem protendatur. 
Thorax superne niger fasciis longitudinalibus duabus flavis, ante 
et retro conjunctis, macula humerali flava, quæ per lineam satis exilem 
ejusdem coloris cum macula præscutellari conjungitur. Scutellum sat 
magnum, flavum, pleuræ flavido-grisescentes, halteres flavi clava magna 
albido-flavescente. 
